Okuwandiisa abagenda okuvuganya ku kifo kino kutandika Lwakubiri (Febuary 13) era abawagizi ba FDC bagenda kuwerekera omumyuka w’omwogezi w’ekibiina Paul Mwiru okugenda okwewandiisa.
Omwogezi w’ekibiina Ssemujju Nganda yagambye nti bagenda kusimbula Masese okuwerekera omuntu wabwe okwewandiisa n’oluvannyuma bakube olukung’ana.
Ebyava mu kulonda mu kitundu kino byasazibwamu kkooti oluvannyuma lwa Mwiru okuwabira owa NRM eyawangula Igeme Nabeta n’aggyibwa mu palamenti era ne walangirirwa okulonda okuggya.
Mu ngeri y’emu aba FDC bategeka okweyambisa olunaku lwa Valentino okulunaabaawo ku Lwokusatu luno Febuary 14 okugabirako omusaayi ng’emikolo gigenda kubeera ku kitebe kyabwe e Najjanakumbi, okusinziira ku ssentebe w’abavubuka Walid Mulindwa.
lug_Latn lug_Latn lug_Latn lug_Latn